Diari Oficial de la Generalitat Valenciana


Sumari del DOGV 5692, del 31-01-2008 (2008/1124)

RESOLUCIÓ de 21 de gener de 2008, de la Conselleria d'Educació, per la qual s'amplia el termini de presentació de sol·licituds establits en l'Orde de 18 de desembre de 2007, de la Conselleria d'Educació, per la qual es convoquen els Premis al Rendiment Acadèmic dirigits als qui hagen conclòs estudis d'educació universitària durant el curs acadèmic 2006-2007 a les universitats valencianes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5692

Data del DOGV
:   31-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1124


Data del document
:   21-01-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * alumne
    * universitat
    * estudiant
    * distinció honorífica
    * premi cultural

RESOLUCIÓ de 21 de gener de 2008, de la Conselleria d'Educació, per la qual s'amplia el termini de presentació de sol·licituds establits en l'Orde de 18 de desembre de 2007, de la Conselleria d'Educació, per la qual es convoquen els Premis al Rendiment Acadèmic dirigits als qui hagen conclòs estudis d'educació universitària durant el curs acadèmic 2006-2007 a les universitats valencianes. [2008/1124]  
La base quarta de l'Orde de 18 de desembre de 2007, de la conselleria d'Educació, per la qual es convoquen els Premis al Rendiment Acadèmic destinats als que hagen conclòs estudis d'educació universitària durant el curs acadèmic 2006-2007 en les universitats valencianes (DOCV núm. 5.677, de 10.01.2007), establix com a termini per a la presentació de sol·licituds el comprés entre l'endemà al de la publicació de la mencionada Orde en el Diari Oficial de la Comunitat Valenciana i el dia 31 de gener de 2008.  
La proximitat de la data de publicació de l'Orde de 18 de desembre de 2007 amb la data límit de presentació de sol·licituds i la conveniència que les persones que complisquen les condicions per a participar en la present convocatòria siguen, en la major mesura possible, coneixedores d'esta, fan oportuna l'ampliació del termini per a la presentació de sol·licituds.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), preveu la possibilitat d'ampliació dels terminis establits si les circumstàncies l'aconsellen i amb això no es perjudiquen drets de tercers.  
Per tot això, de conformitat amb la disposició final primera de l'Orde de 18 de desembre de 2007, per la qual es faculta el director general d'Universitat i Estudis Superiors perquè dicte les instruccions complementàries que siguen necessàries per a dur a terme el que disposa esta orde, resolc:  
Únic  
Ampliar el termini de presentació de sol·licituds establit en la base quarta de l'Orde de 18 de desembre de 2007, de la conselleria d'Educació, per la qual es convoquen els Premis al Rendiment Acadèmic destinats als que hagen conclòs estudis d'educació universitària durant el curs acadèmic 2006-2007 en les universitats valencianes, establint com a termini màxim per a presentar sol·licituds el dia 15 de febrer de 2008.  
València, 21 de gener de 2008.- El director general d'Universitat i Estudis Superiors: Herminio García Cuadra.